BAGIAN 9
Sama-sama dengan Kaluarga Baibadat akan Yehowa
”Keleh manyembah Ie je manjapa langit, petak.”
Bara buku jituh, Pahari jadi balajar Alkitab te baisi are prinsip je baguna akan Pahari tuntang kaluarga. Yehowa handak mangat ketun mandinu kahanjak. Iye bajanji amun ketun manomor ije ibadat Aka, ”kare taloh awang beken kareh inenga Hatalla kea akan keton”. (Mateus 6:33) Iye handak tutu mangat ketun manjadi sobat-Ah. Mangguna kare kesempatan uka sasar rantep dengan Hatalla. Jituh hak istimewa je hai akan itah.
1 PAKUAT HUBUNGAN PAHARI DENGAN YEHOWA
NARAI KUAN ALKITAB: ”Aku kareh manjadi Bapa keton, tuntang keton kareh manjadi anakku, kalote koan [Yehowa] je Pangkahai Kuasae.” (2 Korintus 6:18) Hatalla handak mangat Pahari manjadi sobat je rantep Denga. Ije bara pire-pire cara iete mahalau doa. Yehowa marawei Pahari uka ”balakudoa harajur”. (1 Tesalonika 5:17) Iye peduli tutu dengan narai je mikir tuntang je keme Pahari. (Pilippi 4:6) Balakudoa haya-hayak kaluarga, mamparahan akan ewen Pahari percaya tutu dengan Hatalla.
Dia tikas balakudoa dengan Hatalla, Pahari kea musti mahining Iye. Cara ah iete mampalajari Firman-Aie. (Masmur 1:1, 2) Mikir bua-buah narai je Pahari palajari. (Masmur 77:11, 12) Cara beken dengan halajur dumah kan pumpung Kristen.
Mangat hubungan Pahari dengan Yehowa tatap rantep, Pahari kea musti bakesah tahiu Yehowa akan uluh beken. Sasar rancak Pahari malalus te, sasar rantep Pahari Denga.
JE TAU PAHARI LALUS:
Manyadia waktu genep andau uka mambasa Alkitab tuntang balakudoa
Kagiatan rohani dengan kaluarga labih penting bara rami-rami atawa kagiatan beken
2 MUSTI MALALUS IBADAT KALUARGA
NARAI KUAN ALKITAB: ”Keleh manokep Hatalla, tuntang Hatalla kea kareh manokep keton.” (Yakobus 4:8) Ibadat kalurga musti injadwal tuntang ilalus genep minggu. (Genesis 18:19) Itah musti balaku petunjuk Hatalla sahindai manampa kaputusan narai bewei hong kaluarga. Pakuat hubungan Pahari dengan Hatalla dengan cara mamander tahiu Iye ”metoh malayan tuntang metoh bagawi”. (Deuteronomium 6:6, 7) Batekad uka manyuntu Yosua je hamauh, ”Ikei – aku tuntang keluargaku – baya handak manempo [Yehowa] bewei.”
JE TAU PAHARI LALUS:
Hong ibadat kaluarga tau imbahas masalah tuntang kebutuhan genep biti
min_Latn ind_Latn bjn_Latn bjn_Latn sun_Latn min_Latn bjn_Latn bjn_Latn jav_Latn min_Latn bjn_Latn min_Latn bjn_Latn jav_Latn min_Latn